D Usschtellig zeigt, unter welche Umschtänd di reformiert Chile vo Frankriich in de Verfolgig gläbt het, wi si illegali Gottesdienscht organisiert het, wer zu Galeereschtrafe und Haft verurteilt worde-n-isch und au de Bürgerchrieg in de Sevenne zwüsche 1703 und 1706 isch es Thema. De Ludwig XIV. het in dere Ziit 400 Dörfer zerstöre laa und d Proteschtante wei mit dem Museum d Erinnerig an di schwirigi Ziit für ihri Chile und ihre Glaube wach halte.